**PRAGURI DE SOMN**

*ZIFRUMOASA*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

am adormit pe banca propriei minţi

aşteptându-te

la picioare vorbeau duhuri de ierburi gri

şi bâiguiau esperanto

nişte flori de nu mă uita deloc

am visat că mă nasc din greu

amintire

locuiam pieptul tău

cu chiria cuvintelor rotunjite

plata la zi - şi-un umăr drag

bonus

un sărut

m-a dat afară din vis când erai

şi eram

pe treptele dimineţii întreb

ai fost

unde eşti?

scâncesc simptomatic

deschid ferestrele spre pustiu

cred că nu mai respir…

-------------------------------------------

ZiFrumoasă (Mihaela Călin )